**Ústav pamäti národa**

**Miletičova 19, 821 08 Bratislava**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo spisu: ÚPN-K-2023/02962

**Návrh rozpočtu**

**Ústavu pamäti národa**

**na roky 2024 – 2026**

Za Správnu radu ÚPN predkladá:

Jerguš Sivoš, PhD.

predseda

Správnej rady

Ústavu pamäti národa

Bratislava, október 2023

**Úvod**

Ústav pamäti národa (ďalej len „ústav“ alebo „ÚPN“) bol zriadený zákonom č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (ďalej ako „zákon o pamäti národa“). ÚPN je verejnoprávna ustanovizeň, ktorá je financovaná z prostriedkov štátneho rozpočtu transferom z kapitoly Všeobecná pokladničná správa.

V súlade so zákonom o pamäti národa a zákonom č. 523/2004 Z. z. o rozpočtových pravidlách verejnej správy v znení neskorších predpisov predkladá ÚPN návrh rozpočtu na roky 2024 – 2026.

**Navrhované Limity výdavkov MF SR pre ÚPN na roky 2024 – 2026**

Návrh transferu zo štátneho rozpočtu pre ÚPN na roky 2024 – 2026 boli oznámené listom MF SR  
č. MF/010303/2023-434 zo dňa 27. apríla 2023 (v €):

|  |  |  |  |
| --- | --- | --- | --- |
| Rok | 2024 | 2025 | 2026 |
| Návrh transferu zo štátneho rozpočtu | 2 920 700 | 2 950 122 | 2 974 767 |

Ministerstvom financií SR oznámené návrhy limitov výdavkov pre ÚPN na roky 2024 – 2026 nepokrývali objem finančných prostriedkov potrebný na plnenie zákonných úloh ÚPN.

Rokovanie zástupcov Ministerstva financií SR a ÚPN sa uskutočnilo 20. júna 2023. V zmysle jeho záverov boli ÚPN dňa 4. augusta 2023 schválené zmeny rozpočtu na roky 2024 – 2026:

1. dotácia na nájomné a na energie,
2. úpravy odmien členov Dozornej a Správnej rady ÚPN podľa makroekonomických ukazovateľov za druhý štvrťrok 2023.

|  |  |  |  |
| --- | --- | --- | --- |
| Rok | **2024** | **2025** | **2026** |
| Odmeny a príspevky SpR, DR (637 026) | -3 269 | -7 293 | -9 556 |
| Platby za prenájom budov, objektov alebo ich častí – nájomné (636 001) | 194 739 | 0 | 0 |
| Energie (632 001) | 19 025 | 0 | 0 |
| **Zmeny spolu** | **210 495** | **-7 293** | **-9 556** |

Dňa 25. septembra 2023 boli MF SR zaslané zmeny rozpočtu 2. úpravy odmien členov Dozornej a Správnej rady ÚPN podľa makroekonomických ukazovateľov za tretí štvrťrok 2023.

|  |  |  |  |
| --- | --- | --- | --- |
| Rok | **2024** | **2025** | **2026** |
| Odmeny a príspevky SpR, DR (637 026) | 744 | -17 112 | -28 830 |
| Poistné (620) | 262 | -6 023 | -10 148 |
| **Zmeny spolu** | **1 006** | **-23 135** | **-38 978** |

Po uskutočnených úpravách je návrh transferu zo štátneho rozpočtu z MF SR pre ÚPN na roky 2024 – 2026 (v €):

|  |  |  |  |
| --- | --- | --- | --- |
| Rok | **2024** | **2025** | **2026** |
| Návrh transferu zo štátneho rozpočtu | 3 132 201 | 2 919 694 | 2 926 233 |

**ROZPIS NÁvrhU LimitU TRANSFERU ZO ŠTÁTNEHO ROZPOČTU na roky 2024 – 2026**

Limit transferu zo štátneho rozpočtu, ktorý bol oznámený listom MF SR, spolu s jednotlivými navýšeniami limitov výdavkov ÚPN a úpravami na rok 2024 – 2026 v EK 620 a 630 bol rozpísaný podľa hlavných kategórií ekonomickej klasifikácie nasledovne:

|  |  |  |  |
| --- | --- | --- | --- |
| **Kategória** | **Rok 2024** | **Rok 2025** | **Rok 2026** |
| Mzdy (610) | 1 544 601 | 1 544 601 | 1 544 601 |
| Poistné a príspevky do poisťovní (620) | 635 316 | 629 031 | 624 906 |
| Tovary a služby (630) | 911 784 | 705 562 | 716 226 |
| Transfery jednotlivcom (642) | 40 500 | 40 500 | 40 500 |
| **Bežné výdavky spolu** | 3 132 201 | 2 919 694 | 2 926 233 |

|  |  |
| --- | --- |
|  |  |

**ROZPIS FINANČNÝCH PROSTRIEDKOV NÁVRHU LIMITU TRANSFERU ZO ŠTÁTNEHO ROZPOČTU NA ROK 2024**

**Transfer zo štátneho rozpočtu celkom (v €)**  **3 132 201**

**Bežné výdavky celkom 3 132 201**

v tom:

**Mzdové prostriedky (610) 1 544 601**

v tom:

|  |  |  |  |
| --- | --- | --- | --- |
| mzdy zamestnancov | |  | 1 544 601 |
| **Poistné a príspevky do poisťovní (620)** | | | **635 316** |
| v tom: |  |  |  |
| odvody do zdravotných poisťovní | | | 192 809 |
| odvody do Sociálnej poisťovne | | | 442 507 |
| odvody do Doplnkových dôchodkových poisťovní (III. pilier)  **Tovary a služby (630)** | | | 0  **911 784** |
| v tom: | | |  |
| odmeny členom správnej a dozornej rady | | | 316 491 |
| **Transfery jednotlivcom (642)** | | | **40 500** |

**Komentár k položkám návrhu rozpočtu Ústavu pamäti národa na roky 2024 – 2026**

**Mzdové prostriedky (610)**

**Mzdy, platy, služobné príjmy a ostatné osobné vyrovnania**

Na rok 2024 sú mzdové prostriedky vo výške 1 544 601 € rozpočtované na 83 zamestnancov, ktorých vzdelanie je najmä vysokoškolské 2. stupňa, pričom sú navýšené o valorizáciu v roku 2023. Navrhované limity výdavkov MF SR pre ÚPN na položke mzdové prostriedky na rok 2025 sú rozpísané vo výške 1 544 601 € a na rok 2026 taktiež vo výške 1 544 601 €.

Odmeňovanie zamestnancov je realizované v zmysle Zákonníka práce a Mzdového poriadku ÚPN.

**Poistné a príspevok do poisťovní (620)**

Výška poistného a príspevku do poisťovní je vypočítaná na základe uvedeného objemu mzdových prostriedkov v zmysle všeobecne platných právnych predpisov (vo výške 35,20 %). V objeme výdavkov na poistné a príspevok do poisťovní sú započítané aj odvody z odmien členov Správnej a Dozornej rady ÚPN, ako aj odvody z odmien pre zamestnancov pracujúcich na dohodu.

V uvedenej sume nie sú započítané výdavky na príspevok do doplnkových dôchodkových poisťovní, ktorý by mohol byť jedným z prostriedkov stabilizácie personálneho obsadenia ÚPN. Príspevok do doplnkových dôchodkových poisťovní sa ani doposiaľ zamestnancom neposkytoval, vzhľadom na obmedzené finančné prostriedky v rozpočte na bežnú činnosť ústavu.

**Tovary a služby (630)**

Prostriedky na tovary a služby budú v roku 2024 v sume 911 784 € prioritne použité na:

* odmeny členov Správnej a Dozornej rady ÚPN vo výške 316 491 € (uvedená suma je vypočítaná podľa priemernej mzdy v národnom hospodárstve za rok 2022, od čoho sa v zmysle zákona o pamäti národa odvíjajú odmeny členov Správnej a Dozornej rady ÚPN a je zohľadnená jej priebežná zmena za predchádzajúce 3. štvrťroky 2023 a tým zvýšený nárok na odmeny členov Správnej a Dozornej rady ÚPN)

**rozpočtová položka 637 026 – Odmeny a príspevky**;

* výdavky na úhradu služieb spojených s prevádzkovou činnosťou ÚPN vo výške 50 733 €, v ktorej sú zahrnuté aj služby súvisiace s rozšírením aktivít ÚPN na jednotlivé projekty, a to nielen momentálne prebiehajúce, ale aj v budúcnosti plánované, financovanie aktivít v rámci Európskej siete Pamäť a solidarita,

**rozpočtová položka 637 004 – Všeobecné služby**;

* výdavky na energie vo výške 22 025 € predstavujú náklady na elektrickú energiu a plyn a na vykurovanie kancelárskych priestorov v nájme a v nehnuteľnostiach, ktoré má ÚPN od roku 2021 v správe,

**rozpočtová položka 632 001 – Elektrická energia, plyn**;

* úhrada nájomného za priestory, v ktorých sídli ÚPN vo výške 299 739 €, **rozpočtová položka 636 001 – Platby za prenájom budov, objektov alebo ich čast**í;
* zabezpečenie stravovania zamestnancov vo výške 15 000 € – nákup e-straveniek, teda elektronických stravných lístkov v podobe karty (príspevok zamestnávateľa na stravovanie je na minimálnej povinnej hranici zo zákona; časť sa vypláca ako finančný príspevok na stravovanie zamestnanca a časť formou zabezpečenia elektronických stravných lístkov, všetko v zmysle platnej legislatívy podľa rozhodnutia jednotlivých zamestnancov, ÚPN ako zamestnávateľ nakupuje stravné lístky s nulovou províziou dodávateľa),

**rozpočtová položka 637 014 – Stravovanie**;

* prídel do sociálneho fondu 15 446 € (tvorba vo výške 1 % z hrubých miezd zamestnancov) – úprava miezd po valorizácii,

**rozpočtová položka 637 016 – Prídel do sociálneho fondu**;

* príspevok zamestnancom na rekreáciu 18 150 € (v zmysle zákona predpokladáme, že nárok na príspevok v roku 2024 bude spĺňať 66 zamestnancov, max. suma 275 €),

**rozpočtová položka 637 006 – Náhrady**;

* financovanie aktivít v rámci Európskej siete Pamäť a solidarita v sume 50 000 €, ktoré sú rozpočtované na viacerých položkách.

**Transfery jednotlivcom (642)**

Prostriedky na transfery jednotlivcom budú v roku 2024 v sume 40 500 € prioritne použité na:

* výdavky na finančný príspevok na stravovanie zamestnancov ÚPN v sume 35 500 € podľa platnej legislatívy, v súčasnej dobe poberá väčšina zamestnancov finančný príspevok na stravovanie (príspevok zamestnávateľa je na minimálnej povinnej hranici zo zákona).

**rozpočtová položka** **642 014 – Jednotlivcovi - finančný príspevok na stravovanie**;

Ďalej budú finančné prostriedky v rámci tovarov a služieb (630) a transferov jednotlivcom (642) použité na:

**Cestovné náhrady (631)**

Výdavky na tuzemské pracovné cesty realizované zamestnancami ÚPN. Vzhľadom na súčasnú infláciu vyššia výška výdavkov na tuzemské pracovné cesty je ovplyvnená aj vyšším počtom pracovných ciest a náhrad súvisiacich s pracovnými cestami (opätovne zvýšená výška stravného od   
1. októbra 2023, ubytovanie, cestovné a ostatné výdavky s tým súvisiace). Zamestnanci realizujú archívny výskum a tiež zaznamenávajú audiovizuálne svedectvá pamätníkov (na Slovensku, ale aj v Českej republike). Výdavky na zahraničné pracovné cesty realizované zamestnancami ÚPN. Zahraničné pracovné cesty zamestnancov ÚPN sa realizujú prevažne za účelom archívneho výskumu, výmeny informácií a skúseností, ako aj nadviazania a upevňovania spolupráce s partnerskými inštitúciami v zahraničí.

**Energie, voda a komunikácie (632)**

Výdavky na energie, vodné a stočné predstavujú náklady na elektrickú energiu a plyn a na vykurovanie kancelárskych priestorov v nájme a v nehnuteľnostiach, ktoré má ÚPN od roku 2021 v správe. Zabezpečenie energií, vody a pod. je potrebné aj v čase rekonštrukcie budovy. V položke sú zahrnuté náklady na poštové a kuriérske služby (odosielanie zásielok, komunikácia s verejnosťou v zmysle platnej legislatívy, odosielanie publikácií), pričom ceny za poštové služby v poslednom období vzrástli.

Výdavky na telekomunikačné služby zahŕňajú služby mobilného operátora a tiež pevných liniek z dôvodu nevyhnutnosti zabezpečenia komunikácie s verejnosťou a tiež v rámci inštitúcie.

**Materiál (633)**

Výdavky za materiál predstavujú náklady na nákup a obnovu kancelárskeho nábytku vrátane kancelárskych stoličiek, náklady na nákup nových počítačov, notebookov, tlačiarní, monitorov v rámci výmeny zastaranej techniky v oblasti IT, zakúpenie softvéru na výkon bezpečnostných operácií  
a zvýšenie stupňa bezpečnosti v oblasti informačných technológií, licencie k softvérom, obstaranie licencií, autorských práv predovšetkým k fotografiám používaným v rámci publikačnej činnosti ÚPN, ako aj licencie potrebné na odvysielanie filmov v rámci rôznych projektov ÚPN, nákup pevných telefonických prístrojov, mobilných telefónov, mobilných routerov, kamier na zabezpečenie online komunikácie. Najväčšiu položku tvoria výdavky na kancelárske potreby, kancelársky papier, tlačivá a formuláre, tonery, čistiaci a hygienický materiál, dezinfekčné prostriedky a iný spotrebný materiál, ako aj zabezpečenie archívnych krabíc a dosiek z dôvodu nevyhnutnosti uloženia archívnych dokumentov získaných delimitáciou z iných inštitúcií.

**Dopravné (634)**

Zahŕňa nákup pohonných hmôt a olejov do služobných motorových vozidiel, ktoré sa využívajú pri vykonávaní pracovných ciest a pri bežnej prevádzke ÚPN, vykonanie servisných prác na motorových vozidlách, ako aj pravidelné kontroly STK a EK a tiež sezónnu výmenu a uskladnenie pneumatík, výdavky na servis a údržbu služobných motorových vozidiel, ktorých servis a údržba sú vzhľadom na ich vek a najazdené kilometre v niektorých prípadoch vyššie. Vozový park sa v posledných rokoch obmieňa, ale staršie vozidlá si vyžadujú zvýšené výdavky na opravy a údržbu. ÚPN má v súčasnosti  
v správe šesť vozidiel, na ktoré platí povinné zmluvné poistenie a havarijné poistenie v zmysle platnej legislatívy a taktiež zahŕňa výdavky na diaľničné známky, parkovacie karty, parkovanie a letiskové poplatky.

**Rutinná a štandardná údržba (635)**

V položke sú výdavky na údržbu výpočtovej techniky, ktorú ÚPN využíva, údržbu a servis zariadení (záložný zdroj, klimatizácia v serverovni a inej využívanej techniky), servisné zásahy, oprava PC, serverov, sieťovej infraštruktúry, výmena náhradných dielov a inej drobnej výpočtovej techniky, náklady na opravu a servis kopírovacích strojov, tlačiarní, elektrospotrebičov, u ktorých sa predpokladá rýchlejšie opotrebovanie komponentov a častejšia údržba, výdavky na údržbu majetku, ktoré súvisia so správou budovy v nasledujúcom období (do ukončenia rekonštrukcie a presťahovania ÚPN do nových priestorov) a pôjde predovšetkým o zabezpečenie udržiavania areálu (kosenie a celkovú starostlivosť o zeleň, prípadne odhŕňanie snehu). Rozpočtové prostriedky sú tiež potrebné na aktualizáciu účtovného programu, mzdového programu a právnych programov, aktualizáciu antivírusového softvéru, na certifikáty a licencie a na ďalšie softvérové vybavenie, ako aj na údržbu softvéru, ktorý ÚPN využíva (správa systémov a databáz), podporu aplikačného programového vybavenia, ktoré sa využíva pre ekonomické a podporné činnosti, údržbu a servis zariadení (záložný zdroj, klimatizácia v serverovni a inej využívanej techniky).

**Nájomné za nájom (636)**

Položka predstavuje nájomné za využívané priestory, prenájom uzamykateľných priečinkov, prenájom priečinku na pošte, prenájom zásobníkov na pitnú vodu pre zamestnancov.

**Služby (637)**

Vo výdavkoch na služby sú v návrhu započítané výdavky na realizáciu prípravy a tlače publikácií, časopisu Pamäť národa, na propagačnú činnosť, kde je informovanie mierené aj na kategóriu mladšej generácie, detí a mládeže a to aj inou formou, napr. vo verejno-právnych médiách, náklady na reklamu a inzerciu, prípravu a realizáciu výstav, seminárov, konferencií (aj s medzinárodnou účasťou), sympózií zameraných na činnosť ÚPN, diskusných večerov a pod., výdavky na služby v rámci bežnej činnosti ÚPN ako upratovanie priestorov, údržbárske práce, výkon BOZP, služby PO a ZS, monitoring, ako aj revízie elektrických zariadení a požiarneho zabezpečenia, elektronického zabezpečenia systémov v Archíve ÚPN, hasiacich prístrojov a elektrických spotrebičov, na školenia, výdavky na špeciálne služby - ide hlavne o výdavky na pravidelnú kontrolu ako kontroly elektrických zariadení  
a požiarneho zabezpečenia, elektronické zabezpečenie systémov v Archíve ÚPN, ochrana priestorov Archívu ÚPN prostredníctvom pripojenia na policajný panel, revízie hasiacich prístrojov, revízie elektrických spotrebičov, revízie elektrozariadení, ale aj služby notárske, právne služby a audítorské služby, poistenie zamestnancov pri zahraničných pracovných cestách, odmeny zamestnancov mimo pracovného pomeru, výdavky na propagáciu a realizáciu Dňa otvorených dverí Archívu ÚPN, výdavky na cestovné náhrady členov Správnej a Dozornej rady ÚPN, ako aj cestovné náhrady a cestovné výdavky iným než vlastným zamestnancom participujúcim na aktivitách ÚPN, poplatky za vedenie účtov a administratívne poplatky, koncesionárske poplatky, poplatky OLO (k nehnuteľnosti v správe), platby za prevádzkované domény, výdavky na stravovanie zamestnancov ÚPN v súlade s platnou legislatívou, nákup stravných poukážok v elektronickej forme pre zamestnancov, príspevok zamestnancom na rekreáciu a športovú činnosť dieťaťa v zmysle zákona.

**Bežné transfery (640)**

Zahŕňajú výdavky na finančný príspevok na stravovanie zamestnancov ÚPN v zmysle platnej legislatívy, náklady na náhradu príjmu pri dočasnej pracovnej neschopnosti zamestnancov ÚPN podľa platnej legislatívy (pri práceneschopnosti do 10 kalendárnych dní), ide o odhad z predchádzajúcich rokov.